SVI ชูกำไร Q2/58 อยู่ที่ 1.14 พันลบ. โตกว่า 3 เท่าตัว!
SVI ชูกำไร Q2/58 อยู่ที่ 1.14 พันลบ. หรือโต 347% จาก 254.52 ลบ. เมื่อปีก่อน หลังได้รับเงินค่าประกันสำหรับเหตุการณ์ไฟไหม้ ขณะที่ช่วง 6 เดือนแรกมีกำไร 1.41 พันลบ. โต 59% จาก 510.73 ลบ. เมื่อปีก่อน 
13 ส.ค. 2558

บริษัท เอสวีไอ จำกัด (มหาชน) หรือ SVI รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 1.14พันล้านบาท หรือมีกำไรสุทธิ 0.50บาทต่อหุ้น เพิ่มขึ้น 347% จากช่วงเดียวกันของปีก่อนที่มีกำไรสุทธิ 254.52ล้านบาท หรือมีกำไรสุทธิ 0.11บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 1.41 พันล้านบาท หรือ 0.62บาทต่อหุ้น เพิ่มขึ้น 59% จากช่วงเดียวกันของปีก่อนที่มีกำไรสุทธิ 510.73ล้านบาท หรือ 0.23บาทต่อหุ้น
ทั้งนี้ผลการดำเนินงานดังกล่าวที่กำไรเพิ่มขึ้น เนื่องจากในไตรมาสนี้ได้รับเงินชดเชยความเสียหายบางส่วนจากบริษัทประกันภัยมากกว่าช่วงเดียวกันเมื่อปีก่อนจำนวน 940 ล้านบาท